62021CO0627_INF
Euroopa Kohtu (seitsmes koda) 2. mai 2022. aasta määrus –Administraţia Judeţeană a Finanţelor Publice SibiujaDirecţia Generală Regională a Finanţelor Publice Braşov
(kohtuasi C‑627/21) (
1
)
Eelotsusetaotlus – Euroopa Kohtu kodukorra artikkel 99 – Maksualaste õigusaktide ühtlustamine – Ühine käibemaksusüsteem – Direktiiv 2006/112/EÜ – Sisendkäibemaksu mahaarvamine, mis tasuti seoses kinnisasja soetamise, ehitamise või ümberehitamisega – Maksukohustuslase kustutamine käibemaksukohustuslaste registrist maksuhalduri omal algatusel – Esialgse mahaarvamise korrigeerimine – Vastus eelotsuse küsimusele, mille saab selgelt tuletada kohtupraktikast
Maksualaste õigusaktide ühtlustamine – Ühine käibemaksusüsteem – Sisendkäibemaksu mahaarvamine – Esialgse mahaarvamise korrigeerimine – Käibemaksudeklaratsioonis käibemaksuga maksustatavate tehingute esitamata jätmine – Maksukohustuslase kustutamine käibemaksukohustuslaste registrist maksuhalduri omal algatusel – Liikmesriigi õigusnormid, mis näevad ette kohustuse korrigeerida esialgne mahaarvamine – Ümberlükkamatu eeldus, et kaupu kasutatakse muuks otstarbeks kui majandustegevus –Lubamatus
(Nõukogu direktiiv 2006/112, artiklid 16, 184, 186–188 ja 192)
(vt punkt 30 ja resolutsioon)
Resolutsioon
Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 16, 184, 186–188 ja 192 tuleb tõlgendada nii, et nendega on vastuolus liikmesriigi õigusnormid ja haldustava, mis kohustavad maksukohustuslast – kes on käibemaksukohustuslaste registrist kindlaks perioodiks kustutatud, kuna kuuel järjestikusel kuul esitatud käibedeklaratsioonides ei ole esitatud käibemaksuga maksustatavaid tehinguid – korrigeerima sisendkäibemaksu mahaarvamist, mis tehti seoses kapitalikaupade soetamisega, ilma et see maksukohustuslane saaks tõendada, et mahaarvamise sisulised tingimused on täidetud, sest esineb ümberlükkamatu eeldus, et maksukohustuslane kasutas neid kaupu muuks otstarbeks kui majandustegevuseks.
(
1
)	ELT C 191, 10.5.2022.